Norman Reedus

Norman Mark Reedus (s. 6. tammikuuta 1969 Hollywood, Florida) on yhdysvaltalainen näyttelijä. Hänet tunnetaan ehkä parhaiten Murphy MacManuksena elokuvissa Boondock Saints – Etelä-Bostonin enkelit ja Boondock Saints 2 sekä Daryl Dixonina televisiosarjassa The Walking Dead. Reedus on myös ohjannut useita videoita.

 Ura ja elämänvaiheet 
Reedus syntyi 6. tammikuuta 1969 Hollywoodissa, Floridassa ja kuukautta myöhemmin hän muutti Los Angelesiin, Kaliforniaan. Hän myös asui useissa kaupungeissa eri maissa kuten Japanissa, Isossa-Britanniassa ja Espanjassa. Myöhemmin hän työskenteli Harley-Davidsonin myymälässä Venicessä, ja samalla hän kuvitti taidetöitä erilaisissa näytöksissä taidemaalarina, valokuvaajana, kuvataiteilijana ja videotaiteilijana. Hän sai ensikosketuksensa näyttelemiseen Tiffany Theaterin näytelmässä Maps for Drowners Sunset Boulevardilla.

 Näytteleminen

Reedusin ensimmäinen elokuva oli vuonna 1997 Guillermo del Toron kauhuelokuva Mimic – ääretön vaara, jossa hän näytteli Jeremyn roolin. Hän oli tuolloin 28-vuotias. Hänellä on myös ollut rooleja elokuvissa Floating, Six Ways to Sunday, Deuces Wild, Blade II, Pelkkää puhetta, 8 mm – kahdeksan millimetriä, American Gangster, Hero Wanted ja Moscow Chill. Vuonna 2005 hänellä oli pieni osa Christian Alvartin saksalaisessa elokuvassa Antibodies. Vuonna 2008 hän näytteli elokuvassa Red Canyon Macin roolin. Reedus on myös tunnettu roolistaan Murphy MacManusina Troy Duffyn elokuvassa Boondock Saints – Etelä-Bostonin enkelit (1999), jossa Reedusin vastanäyttelijöinä esiintyivät Sean Patrick Flanery ja Willem Dafoe. Reedus on myös näytellyt Flaneryn kanssa vuoden 2009 jatko-osassa Boondock Saints 2.

Reedus on myös esittänyt Daryl Dixonia AMC:n sarjassa The Walking Dead vuodesta 2010. Alkuperäisestä sarjakuvasta poikkeava Darylin roolihahmo luotiin erityisesti Reedusille sen jälkeen, kun hän oli koe-esiintynyt Merle Dixonin roolia varten. The Walking Dead -sarjakuvan luoja Robert Kirkman totesi, että oli kunnia saada Reedus mukaan ohjelmaan, koska hän oli läsnä oleva ja oli ottanut Daryl Dixonin roolin hyvin haltuun.

 Musiikkivideot 
Reedus on esiintynyt seitsemässä musiikkivideossa: ”Cats In The Cradle” (Ugly Kid Joe), ”Strange Currencies” (R.E.M.), ”Fake Plastic Trees” (Radiohead), ”Violently Happy” (Björk), ”Wicked as It Seems” (Keith Richards), ”Judas” (Lady Gaga) ja ”Gypsy Woman” (Hilary Duff). Reedus on myös tehnyt mallin töitä Pradalle, Alessandro Dell'Acqualle ja Durbanille.

Nykyisin Reedus esittelee taideteoksiaan gallerioissa New Yorkissa, Berliinissä ja Frankfurtissa.

 Yksityiselämä 
Reedusilla on poika perulais-tanskalaisen mallin Helena Christensenin kanssa. Reedus kuitenkin erosi Christensenistä vuonna 2003. Reedus asuu poikansa kanssa New Yorkissa, jossa poika aloittelee mallin uraansa.

Nykyisen tyttöystävänsä, saksalaissyntyisen näyttelijän Diane Krugerin Reedus tapasi yhteisen elokuvan Air kuvauksissa 2015. He saivat tyttären vuonna 2018.

Filmografia
Elokuvat Vuosi Suomenkielinen nimi Alkuperäinen nimi Rooli1997 Floating  Van Mimic – ääretön vaara  Mimic  Jeremy Kuusi tietä vapauteen  Six Ways to Sunday  Harry Odum1998  Menetyksen tuska  I’m Losing You  Toby Kohtalokas vieras  Dark Harbor  nuori mies Kiven sisällä  Reach The Rock  DannyDavis Is Dead  Larry1999  Paholainen kulkee mustissa  Let the Devil Wear Black  Jesse Brautigan 8 mm – kahdeksan millimetriä  8MM  Warren Anderson Boondock Saints – Etelä-Bostonin enkelit  The Boondock Saints  Murphy MacManus2000  Beat – pahan syke  Beat  Lucien Carr Pelkkää puhetta  Gossip   TravisPreston Tylk  Jonathan CaseySand  Jack 2001 The Beatnicks  Nick Nero2002 Luster  Sextools Delivery BoyBlade II Scud Deuces Wild – katujen kesyttömät  Deuces Wild  Marco2003 Nobody Needs to Know KurtTough Luck Archie LaFontaineOctane Recovery Man2004 Until the Night  RobertÔsama no kampô  Norman2005 A Lot Like Love  Emilyn ex-poikaystäväAntibodies  Polizist SchmitzThe Notorious Bettie Page  Billy NealComfortably Numb  Buddy Flemming2006 13 Graves  NormanA Crime  Vincent HarrisKiller Queen  Jack Trust2007 American Gangster  Norman ReillyMoscow Chill  Ray Perso2008 Hero Wanted  SwainRed Canyon  MacCadillac Records  Chess Records EngineerEchos of Extinction  Eric RichardsStyrofoam Soul  Joe2009  Pahan sanansaattajat 2  Messengers 2: The Scarecrow  John RollinsPandorum  Shepard Boondock Saints 2  The Boondock Saints II: All Saints Day  Murphy MacManus2010 Meskada  Dennis Burrows Salaliittolainen  The Conspirator  Lewis Payne8 Uhr 28  Stranger 2012 Hello Herman  Lax Morales2013 Night of the Templar  Henry Flesh Iron Man: Rise of Technovore  Iron Man: Rise of Technovore  Frank Castle / Tuomari (äänirooli)Sunlight Jr.  JustinPawn Shop Chronicles  Stanley 2014 Stretch  oma itsensä2015  Loma  Vacation  TruckerAir  BauerSky  Diego 2016 Triple 9  Russel Welch 2017 Alien Invasion: S.U.M.1  K.E.R.4 (ääni) 2023 The Bikeriders  Funny Sonny 2025 From the World of John Wick: Ballerina   Pine
Televisiosarjat Vuosi Suomenkielinen nimi Alkuperäinen nimi Rooli Jaksot 2003  Siskoni on noita  Charmed  Nate Parks   2005 Masters of Horror  Kirby  ”John Carpenter’s Cigarette Burns” 2006  Kova laki: Erikoisyksikkö  Law & Order: Special Victims Unit  Derek Lord  ”Influence” 2010  Havaiji 5-0  Hawaii Five-0  Anton Hesse  ”Pilot” 2010–2022  The Walking Dead Daryl Dixon  81 jaksoa 2023–  The Walking Dead: Daryl Dixon   

 Ohjaaminen 
Reedus on ohjannut kolme lyhytelokuvaa ja musiikkivideoita. Hänen lyhytelokuvansa ovat nimeltään Rub, I Thought of You ja Filthy Little Fruit. Reedusin ensimmäinen pitkän elokuvan esikoisohjaus oli vuoden 2008 alussa. Hän toimii New Yorkissa elokuvan tuotantoyhtiössä nimeltä Bigbaldhead.

 Lähteet 

 http://www.comicbookmovie.com/fansites/GraphicCity/news/?a=54372 2012-02-09.
 http://www.normanreedusonline.com/art/2009/06/red-canyon-film-trailer/  2009-11-05.
 http://www.imdb.com/name/nm0005342/bio IMDB. 2009-03-29.
 http://www.myfanbase.de/serien/interviews/?pid=13404 myFanbase. 2012-02-17.
 http://www.imdb.com/title/tt2091478/?ref_=nm_knf_i1

 Viitteet 

 Aiheesta muualla 

Luokka:Yhdysvaltalaiset näyttelijät
Luokka:Vuonna 1969 syntyneet
Luokka:Elävät henkilöt
Luokka:Seulonnan keskeiset artikkelit